Áldás, békesség! Kedves Szülők, Gondviselők!

Az iskolai, kötelezően választható hit- és erkölcstan oktatás keretében **református hittanoktatás** is folyik.

Ezúton tájékoztatjuk Önöket a református hittanoktatás részleteiről:

**Céljaink eszerint: „Neveld a gyermeket a neki megfelelő módon, még ha megöregszik, akkor sem tér el attól.”** (Példabeszédek 22,6)

* a gyermekek megismerkedjenek Teremtő Istenünkkel és az Ő Fiával, Jézus Krisztussal, és hogy hit ébredjen a szívükben Isten iránt, amely a nehézségek idején is reménységet ad nekik,
* a gyermekek megismerkedjenek a Jézustól kapott szeretet erejével,
* gyermekimádságokat tanuljanak,
* megismerkedjenek református és gyermekénekekkel,
* megismerkedjenek bibliai történetekkel, fontos bibliai üzenetekkel.

**A tanítás formája:** heti 1 óra (órarendbe beépítve), Porvan Anita vagy Orbánné Beke Anikó hittanoktatóval.

**Eszközeink:** Hittan tankönyv, mely rövid történetekkel, színes feladatokkal van tele. (Ezt a Református Pedagógiai Intézet ingyen adja a gyermekeknek, a beszerzését mi intézzük.)

**Elvárásaink:** a család a gyermekkel együtt látogassa a vasárnapi istentiszteleteket, de legalább havonta 1x jöjjenek el a családos istentiszteletre. Ezek minden vasárnap 9 órakor vannak, ezzel párhuzamosan gyermek-istentiszteletet is tartunk. (A keresztelés megléte nem feltétele a beiratkozásnak.)

**További tájékoztatás kérhető:**

**Dr. Kenyeresné Téglási Anna lelkipásztornál:** +3630/636-5856 vagy teglasianna@reftek.hu

**Porvan Anitánál**: +3630/553-7363 vagy porvananita73@gmail.com

**Orbánné Beke Anikónál**: +3670/333-0796 vagy orbanneaniko82@gmail.com

Szeretettel várjuk a gyermekeket!

Áldáskívánással: a Kerekegyháza-Fülöpháza- Kunpuszta- Kunbaracsi Református Társegyházközség

Kerekegyháza, 2020. március 30.

Amennyiben református hittanoktatásra szeretné gyermekét beíratni, kérjük, adja meg következő adatait, hogy a későbbiekben fel tudjuk venni Önökkel a kapcsolatot. Köszönjük szépen!

Gyermek neve: ………………………………………………………………………………………………

Gyermek születési helye, ideje: …………………………………………………………………………….

Szülők/ gondviselők neve:…………………………………………………………………………………

Szülők/ gondviselők elérhetősége (tel.szám/ e-mail cím)………………………………………....................

………………………………………………………………………………………………………………

Lakcím: ………………………………………………………………………………………………….....

Az adatokat önkéntes hozzájárulásuk alapján kezeljük, csak egyházi célra, a hittanoktatás megszervezésére használjuk, senkinek nem adjuk ki.